CELEX: 52009PC0582
Language: el
Date: 2009-10-29
Title: Πρόταση Αποφασης του Συμβουλίου με την οποία επιτρέπεται στην Δημοκρατία της Λετονίας να εφαρμόσει μέτρο παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας

Σημαντική ανακοίνωση νομικού περιεχομένου

|

52009PC0582

Πρόταση Αποφασης του Συμβουλίου με την οποία επιτρέπεται στην Δημοκρατία της Λετονίας να εφαρμόσει μέτρο παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας  /* COM/2009/0582 τελικό*/  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 29.10.2009COM(2009)582 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία επιτρέπεται στην Δημοκρατία της Λετονίας να εφαρμόσει μέτρο παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίαςΑΙΤΙΟΛΟΓΙΚΗ ΕΚΘΕΣΗΠλαίσιο της πρότασης |110 | Αιτιολόγηση και στόχοι της πρότασης Σύμφωνα με το άρθρο 395 παράγραφος 1 της οδηγίας 2006/112/ΕΚ, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (εφεξής: «οδηγία ΦΠΑ»), το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να επιτρέπει σε κάθε κράτος μέλος να θεσπίζει ειδικά μέτρα παρέκκλισης από τις διατάξεις της εν λόγω οδηγίας, για λόγους απλούστευσης των διαδικασιών επιβολής του φόρου προστιθέμενης αξίας (ΦΠΑ) ή πρόληψης ορισμένων τύπων φοροδιαφυγής ή φοροαποφυγής. Με επιστολή που καταχωρίσθηκε στη Γενική Γραμματεία της Επιτροπής στις 3 Μαρτίου 2009, η Δημοκρατία της Λετονίας (εφεξής «Λετονία») ζήτησε την άδεια να συνεχίσει την εφαρμογή μέτρου παρέκκλισης από το άρθρο 193 της οδηγίας ΦΠΑ. Σύμφωνα με το άρθρο 395 παράγραφος 2 της οδηγίας ΦΠΑ, η Επιτροπή, με επιστολή της 22ας Σεπτεμβρίου 2009, ενημέρωσε τα άλλα κράτη μέλη σχετικά με το αίτημα της Λετονίας. Με επιστολή της 24ης Σεπτεμβρίου 2009, η Επιτροπή γνωστοποίησε στη Λετονία ότι διέθετε όλες τις απαραίτητες πληροφορίες για την εξέταση του αιτήματος. |120 | Γενικό πλαίσιο Η αγορά ξυλείας στη Λετονία κυριαρχείται από μικρές τοπικές επιχειρήσεις και μεμονωμένους προμηθευτές, με εφήμερο συχνά χαρακτήρα, που είναι δύσκολο να ελεγχθούν από τη φορολογική διοίκηση και, ως εκ τούτου, αποτελούν συχνά μέσο φοροδιαφυγής. Η συνηθέστερη μορφή φοροδιαφυγής συνίσταται στην τιμολόγηση προμηθειών και στη συνέχεια στην εξαφάνιση της επιχείρησης χωρίς αυτή να καταβάλει προηγουμένως τον φόρο στις φορολογικές αρχές, ενώ ο πελάτης διαθέτει έγκυρο τιμολόγιο που του επιτρέπει να ζητήσει έκπτωση του ΦΠΑ. Η προτεινόμενη διάταξη προβλέπει ότι σε περίπτωση συναλλαγών σχετικών με ξυλεία, ο λήπτης των αγαθών και των υπηρεσιών, υπό ορισμένες συνθήκες, είναι υπόχρεος του ΦΠΑ. Η διάταξη αυτή αποτελεί παρέκκλιση από τον γενικό κανόνα του άρθρου 193 της οδηγίας ΦΠΑ, σύμφωνα με τον οποίο ο ΦΠΑ οφείλεται από τον υποκείμενο στον φόρο ο οποίος πραγματοποιεί φορολογητέα παράδοση αγαθών ή παροχή υπηρεσιών. Αυτό έχει ως αποτέλεσμα ο προμηθευτής των αγαθών να μη χρεώνει ΦΠΑ στον πελάτη του στο μέτρο που ο πελάτης θεωρείται υποκείμενος στον φόρο για τους σκοπούς του ΦΠΑ. Ένας τέτοιος πελάτης, εφόσον έχει δικαίωμα πλήρους έκπτωσης του φόρου, μπορεί ταυτόχρονα να δηλώσει και να εκπέσει τον ΦΠΑ που αντιστοιχεί στα αγαθά που προμηθεύτηκε. Αποτέλεσμα είναι να μην καταβάλλεται στην πράξη ΦΠΑ στο κράτος. Αυτό το μέτρο παρέκκλισης [από την τότε εφαρμοστέα έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσως των νομοθεσιών των κρατών μελών των σχετικών με τους φόρους κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση (EE L 145 της 13.6.1977) η οποία αντικαταστάθηκε, χωρίς ουσιαστική τροποποίηση επί του περιεχομένου, από την οδηγία ΦΠΑ] είχε χορηγηθεί αρχικά στην πράξη προσχώρησης του 2003 (ΕΕ L 236 της 23.9.2003, σ. 33) και συγκεκριμένα στο κεφάλαιο 7 σημείο 1β) του παραρτήματος VIII έως την 30ή Απριλίου 2005. Στη συνέχεια, το μέτρο παρατάθηκε έως την 31η Δεκεμβρίου 2009 με την απόφαση 2006/42/EΚ του Συμβουλίου της 24ης Ιανουαρίου 2006 (ΕΕ L 25 της 28.1.2006, σ. 31). Η Επιτροπή θεωρεί ότι τα πραγματικά και νομικά περιστατικά στα οποία βασίστηκε η αρχική παρέκκλιση εξακολουθούν να ισχύουν και ότι η προηγούμενη παρέκκλιση επέτρεψε στη Λετονία να περιορίσει τον κίνδυνο φοροδιαφυγής όσον αφορά τον ΦΠΑ και να απλοποιήσει τη διαδικασία επιβολής του φόρου στην αγορά ξυλείας. Ως εκ τούτου, η παρέκκλιση πρέπει να παραταθεί για μια ακόμα, περιορισμένη περίοδο. |141 | Συνοχή με τις άλλες πολιτικές και στόχους της Ένωσης Άνευ αντικειμένου. |Διαβουλεύσεις με τα ενδιαφερόμενα μέρη και εκτίμηση των επιπτώσεων |Διαβουλεύσεις με τα ενδιαφερόμενα μέρη |219 | Άνευ αντικειμένου. |Συγκέντρωση και χρήση εμπειρογνωμοσύνης |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Εκτίμηση επιπτώσεων Η παρούσα απόφαση αποσκοπεί στην καταπολέμηση της φοροδιαφυγής όσον αφορά τον ΦΠΑ στην αγορά ξυλείας της Λετονίας και στην απλοποίηση της επιβολής του φόρου και, συνεπώς, έχει δυνητικά θετικό αντίκτυπο. Ωστόσο, λόγω του περιορισμένου πεδίου εφαρμογής της παρέκκλισης και της περιορισμένης χρονικής εφαρμογής της, οι επιπτώσεις θα είναι ούτως ή άλλως περιορισμένες. |Νομικά στοιχεία τησ πρότασησ |305 | Περίληψη της προτεινόμενης ενέργειας Παροχή δυνατότητας στη Λετονία να παρατείνει την εφαρμογή μέτρου παρέκκλισης από το άρθρο 193 της οδηγίας ΦΠΑ όσον αφορά τη χρήση μηχανισμού αντίστροφης επιβάρυνσης για τις συναλλαγές στον τομέα της ξυλείας. |310 | Νομική βάση Άρθρο 395 της οδηγίας ΦΠΑ. |329 | Αρχή της επικουρικότητας Σύμφωνα με το άρθρο 395 της οδηγίας ΦΠΑ, το κράτος μέλος που επιθυμεί να θεσπίσει μέτρα παρέκκλισης από την εν λόγω οδηγία πρέπει να λάβει την έγκριση του Συμβουλίου, η οποία θα έχει τη μορφή απόφασης του Συμβουλίου. Επομένως, η πρόταση είναι σύμφωνη με την αρχή της επικουρικότητας. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον(τους) εξής λόγο(-ους). |331 | Η απόφαση αφορά άδεια που χορηγείται σε κράτος μέλος κατόπιν αιτήσεώς του και δεν αποτελεί υποχρέωση. |332 | Δεδομένου του περιορισμένου πεδίου εφαρμογής της παρέκκλισης, το ειδικό μέτρο είναι ανάλογο προς τον επιδιωκόμενο στόχο. |Επιλογή μέσων |341 | Σύμφωνα με το άρθρο 395 της οδηγίας ΦΠΑ, παρέκκλιση από τους κοινούς κανόνες σε θέματα ΦΠΑ επιτρέπεται μόνο με ομόφωνη απόφαση του Συμβουλίου έπειτα από πρόταση της Επιτροπής. Εξάλλου, η απόφαση του Συμβουλίου αποτελεί το πλέον κατάλληλο μέσο δεδομένου ότι μπορεί να απευθύνεται σε μεμονωμένα κράτη μέλη. |Δημοσιονομικές επιπτώσεις |409 | Η πρόταση δεν έχει επιπτώσεις για τον κοινοτικό προϋπολογισμό. |Πρόσθετες πληροφορίες |Ρήτρα επανεξέτασης/αναθεώρησης/λήξης ισχύος |533 | Η πρόταση περιλαμβάνει ρήτρα λήξης ισχύος. |ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥμε την οποία επιτρέπεται στην Δημοκρατία της Λετονίας να εφαρμόσει μέτρο παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2006/112/EΚ του Συμβουλίου, της 28ης Νοεμβρίου 2006, για το κοινό σύστημα φόρου προστιθέμενης αξίας[1], και ιδίως το άρθρο 395 παράγραφος 1,την πρόταση της Επιτροπής,Εκτιμώντας τα ακόλουθα:1.  Με επιστολή που καταχωρίσθηκε στη Γενική Γραμματεία της Επιτροπής στις 3 Μαρτίου 2009, η Δημοκρατία της Λετονίας (εφεξής «Λετονία») ζήτησε την άδεια να συνεχίσει την εφαρμογή μέτρου παρέκκλισης από τις διατάξεις της οδηγίας 2006/112/EΚ του Συμβουλίου όσον αφορά τον υπόχρεο του ΦΠΑ.2.  Σύμφωνα με το άρθρο 395 παράγραφος 2 της οδηγίας 2006/112/ΕΚ, η Επιτροπή, με επιστολή της 22ας Σεπτεμβρίου 2009, ενημέρωσε τα άλλα κράτη μέλη σχετικά με το αίτημα που υπέβαλε η Λετονία. Με επιστολή της 24ης Σεπτεμβρίου 2009, η Επιτροπή γνωστοποίησε στη Λετονία ότι διέθετε όλες τις απαραίτητες πληροφορίες για την εκτίμηση του αιτήματός της.3.  Η αγορά ξυλείας στη Λετονία κυριαρχείται από μικρές τοπικές επιχειρήσεις και μεμονωμένους προμηθευτές. Λόγω της φύσεως της αγοράς και των επιχειρήσεων που δραστηριοποιούνται σε αυτή, προκλήθηκε φοροδιαφυγή η οποία ήταν δύσκολο να ελεγχθεί από τις φορολογικές αρχές. Ως εκ τούτου, συμπεριλήφθηκε στη λετονική νομοθεσία περί ΦΠΑ ειδική διάταξη η οποία ορίζει ότι, όσον αφορά τις συναλλαγές στον τομέα της ξυλείας, υπόχρεος του φόρου είναι ο υποκείμενος στον φόρο για τον οποίο πραγματοποιείται η φορολογητέα παράδοση αγαθών ή παροχή υπηρεσιών.4.  Το μέτρο αυτό αποτελεί παρέκκλιση από το άρθρο 193 της οδηγίας 2006/112/EΚ, το οποίο ορίζει ότι, στο εσωτερικό καθεστώς, ο φόρος οφείλεται κατά κανόνα από τον υποκείμενο στον φόρο που πραγματοποιεί φορολογητέα παράδοση αγαθών ή παροχή υπηρεσιών.5.  Το μέτρο είχε προηγουμένως επιτραπεί στην πράξη προσχώρησης του 2003[2], ιδίως στο κεφάλαιο 7 σημείο 1β) του παραρτήματος VIII, καθώς και με την απόφαση 2006/42/EΚ του Συμβουλίου της 24ης Ιανουαρίου 2006[3] βάσει της τότε εφαρμοστέας έκτης οδηγίας 77/388/EΚ[4].6.  Η Επιτροπή θεωρεί ότι τα πραγματικά και νομικά περιστατικά που δικαιολογούσαν την τρέχουσα εφαρμογή του συγκεκριμένου μέτρου απλούστευσης δεν έχουν μεταβληθεί και εξακολουθούν να ισχύουν. Ως εκ τούτου, είναι σκόπιμο να επιτραπεί στην Λετονία να εφαρμόσει το εν λόγω μέτρο για μια ακόμα, περιορισμένη περίοδο.7.  Η παρέκκλιση δεν θα έχει αρνητικές συνέπειες στους ιδίους πόρους της Κοινότητας που προέρχονται από τον ΦΠΑ,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 193 της οδηγίας 2006/112/EΚ, επιτρέπεται στη Λετονία να συνεχίσει, από την 1η Ιανουαρίου 2010 έως την 31η Δεκεμβρίου 2012, να ορίζει ως υπόχρεο του ΦΠΑ τον λήπτη αγαθών ή υπηρεσιών, στην περίπτωση συναλλαγών ξυλείας.Άρθρο 2Η παρούσα απόφαση απευθύνεται στη Δημοκρατία της Λετονίας.Βρυξέλλες,Για το ΣυμβούλιοΟ Πρόεδρος [1] ΕΕ L 347 της 11.12.2006, σ. 1.[2] ΕΕ L 236 της 23.9.2003, σ. 33.[3] ΕΕ L 25 της 28.1.2006, σ. 31.[4] EE L 145 της 13.6.1977.